Diari Oficial de la Generalitat Valenciana


Sumari del DOGV 4223, del 08-04-2002 (2002/3088)

Informació pública sobre la Resolució de 31 de desembre de 2001, del president executiu de l'Agència Valenciana del Turisme, per la qual s'estima parcialment el recurs d'alçada interposat per Viajes Rudi's Handelscontor.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4223

Data del DOGV
:   08-04-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/3088


Organisme emissor
:   Agència Valenciana del Turisme

Tipus de document
:   Anunci

Informació pública sobre la Resolució de 31 de desembre de 2001, del president executiu de l'Agència Valenciana del Turisme, per la qual s'estima parcialment el recurs d'alçada interposat per Viajes Rudi's Handelscontor. [2002/X3088]
  
Per no haver estat possible notificar de forma personal i directa a l'interessat la Resolució del president executiu de l'Agència Valenciana del Turisme, de data 31 de desembre de 2001, que estimava parcialment el recurs d'alçada interposat pel senyor Rudi Fridid Erhard, recaiguda en l'expedient sancionador 152/00-A incoat al senyor Rudi Fridid Erhardt com a titular de Viajes Rudi's Handelscontor, situada a l'avinguda de la Diputació, passatge Jovima, 7, Calp (Alacant), es procedeix a la seua publicació en el Diari Oficial de la Generalitat Valenciana a efectes del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 13 de març de 2002.- El president executiu: Roc Gregori i Aznar.
  
Amb data 31 de desembre de 2001 el president executiu de l'Agència Valenciana del Turisme ha dictat la següent resolució:
  
?Resolució del president executiu de l'Agència Valenciana del Turisme, per la qual s'estima parcialment el recurs d'alçada interposat pel senyor Rudi Fridid Erhardt com a titular de Viajes Rudi's Handelscontor, situada a l'avinguda de la Diputació, passatge Jovima, (Alacant)
  
Vist el recurs d'alçada interposat pel senyor Rudi Fridid Erhardt, com a titular de Viajes Rudi's Handelscontor contra la resolució sancionadora del cap del Servei Territorial d'Alacant de data 22 de maig de 2001.
  
Fets
  
Primer. El cap del Servei Territorial d'Alacant, en la resolució sancionadora citada, va imposar al recurrent, i en virtut d'una denúncia presentada per Günter Hildebrand una sanció de multa de tres-centes mil pessetes (300.000 PTA/ 1.803.04 euros), com a autor d'una infracció a la normativa turística, consistent a oferir i mitjançar en la venda de bitllets i reserva de places en viatges organitzats per Viajes Charly Dénia, SL, i per Local Tours Central de Excursiones, SL, tant en viatges combinats com en programes d'un dia, sense estar en possessió del títol-llicència de l'administració Turística, les circumstàncies de la qual consten en la citada resolució i es donen per reproduïdes.
  
Segon. Contra la mencionada resolució del senyor Rudi Fridid Erhard, amb domicili a l'avinguda de la Diputació, passatge Jovima, 7, 03791 Calp, (Alacant), va interposar un recurs d'alçada, en el qual sol·licitava que s'acordara no imposar cap sanció, basant-se en les següents al·legacions que a continuació de forma succinta s'exposen:
  
- Que la venda de tiquets es va efectuar en nom i a compte de Viajes Charly Denia, SL, CV m 237 A.
  
- Que a causa de la inspecció ha cessat tota activitat al respecte i la seua empresa ha estat donada de baixa.
  
- Que en cap moment va ser conscient d'haver incorregut en alguna cosa il·legal.
  
Fonaments jurídics
  
Primer. El Decret 20/1997, d'11 de febrer, del Govern Valencià, que aprova el Reglament d'Agències de Viatges de la Comunitat Valenciana, en l'article 1r estableix el concepte d'agències de viatges, indicant que tenen la consideració d'agències de viatges, les persones físiques o jurídiques que, en possessió de títol-llicència corresponent, es dediquen professionalment i comercialment a l'exercici d'activitats de mediació i/o organització de serveis turístics, podent utilitzar mitjans propis de la prestació d'aquests. La condició legal i la denominació d'agències de viatges queda reservada exclusivament a les que es refereix l'apartat anterior.
  
Segon. L'article 2 del Decret 20/1997, d'11 de febrer, del Govern Valencià, pel qual s'aprova el Reglament d'Agències de Viatges de la Comunitat Valenciana, que estableix:
  
?Són objecte o fins propis de les agències de viatges, amb exclusivitat, els següents:
  
a) La mediació en la venda de bitllets o reserves de places en tota classe de mitjans de transports, així com la reserva d'habitacions i serveis en les empreses turísticament i particularment en els establiments d'allotjament turístic?.
  
b) L'organització i venda dels denominats «viatges combinats», definits en l'article 2.1 de la Llei 21/1995, de 6 de juliol, reguladora dels Viatges Combinats.
  
Tercer. Els fets constatats consisteixen en l'exercici de l'activitat d'agència de viatges sense títol-llicència, es troben tipificats en l'article 28 del Decret 20/1997, d'11 de febrer, del Govern Valencià, pel qual s'aprova el Reglament d'Agències de Viatges, que disposa:
  
?L'oferta, realització o publicitat, per qualsevol mitjà de difusió, de les activitats pròpies de les agències de viatges sense estar en possessió del corresponent títol-llicència, serà sancionada administrativament de conformitat amb la Llei de la Generalitat Valenciana 1/1989, de 2 de març, per la qual s'estableix el règim d'inspecció i procediment en matèria de disciplina turística?.
  
Durant la tramitació de l'expedient ha quedat acreditat que s'ha vulnerat l'article 52.1 de la Llei 3/1998, de 21 de maig, de la Generalitat Valenciana, de Turisme de la Comunitat Valenciana, en mancar, el recurrent el senyor Rudi Fridid Erhard, de l'autorització per a exercir l'activitat d'agència de viatges i suposar segons aquest últim article, els fets infracció administrativa de caràcter molt greu.
  
En efecte a pesar del que cita d'advers el recurrent, en el present cas del conjunt de proves resultants que consten en l'expedient, ha quedat acreditat que el recurrent, ha ofert i intervingut per mitjà de preu en la contractació de viatges combinats, sense estar autoritzat per l'administració turística, tal circumstància es desprèn no sols dels anuncis que s'acompanyen a la denúncia formulada per Günter Hildebrand, sinó també de l'acta d'inspecció de data 2 de juny de 2000, en la qual es constata que es presten serveis propis d'agències de viatges intervenint en la venda de bitllets i reserva de places en viatges organitzats per Viatges Charly Dénia, SL, i per Local Tours Central de Excursiones, SL, percebent per la dita activitat comissions segons es reflecteixen en les factures emeses a les agències de viatges adés anteriorment.
  
S'ha de tenir en compte a més per si de cas que l'activitat d'oferir i mitjançar mitjançant preu en la contractació de viatges combinats, es tracta de serveis que per raó de l'objecte o fi propi, són exclusius d'una agència de viatges autoritzada legalment, i que per tant no pot fer se per un subjecte ja siga persona jurídica o física, com es el cas que ens ocupa, que no tinga aquesta autorització.
  
Respecte a les al·legacions que efectua el recurrent aquestes han de ser desestimades, perquè no aconsegueixen desvirtuar el contingut de la resolució sancionadora del cap del Servei Territorial d'Alacant, de data 22 de maig de 2001, objecte del recurs d'alçada interposat, no obstant això tenint en compte que el recurrent ha cessat en l'activitat descrita, i d'acord amb l'informe de la Inspecció de data 10 de juliol de 2001, per aplicació del que disposa l'article 54 c) de la Llei 3/1998, de 21 de maig, que permet considerar com a atenuant l'esmena de les deficiències detectades durant la tramitació de l'expedient, ha de reduir-se la sanció de multa imposada de 300.000 pessetes a 150.000 pessetes.
  
En virtut del que disposa el Decret 45/1996 (DOGV de 28 de març de 1996), resolc:
  
Estimar parcialment el recurs d'alçada interposat pel senyor Rudi Fridid Erhard, com a titular de Viatges Rudi's Handelscontor contra la resolució sancionadora del cap del Servei Territorial de Turisme d'Alacant, de data 22 de maig de 2001, anul·lant la sanció de multa de tres-centes mil pessetes imposada (300.000 PTA/ 1.803.04 euros), i imposant la sanció de multa de cent cinquanta mil pessetes (150.000 PTA/ 901.52 euros).
  
Contra la present resolució, que posa fi a la via administrativa, podrà interposar-se recurs contenciós administratiu davant la Sala Contenciosa Administrativa del Tribunal Superior de Justícia, dins del termini de dos mesos, comptadors des de l'endemà de la recepció d'aquesta, d'acord amb el que estableixen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa.